Raymond Barre
Store norske leksikon,Historie,Verdens historie og samtidshistorie,Europa,Frankrikes historie
Raymond Barre var en fransk politiker. Han var fransk statsminister fra 1976–1981, i tillegg til å være finansminister fra 1976–1978, og medlem av nasjonalforsamlingen fra 1978–2002.
Barre var opprinnelig universitetslærer i økonomi. Fra 1959–1962 var han personlig assistent for utenriksministeren. Senere arbeidet han med økonomisk planlegging, områdeutvikling og forskning, og ble fra 1967–1972 visepresident i EF-kommisjonen. I januar 1976 ble han minister for utenrikshandel i Jacques Chiracs regjering. Les mer i Store norske leksikon Jacques Chirac Frankrikes historie fra 1958 (den femte republikk) EF